OpenLLM-France/wikimedia huggingface dataset:
# Gymnocanthus intermedius

Gymnocanthus intermedius és una espècie de peix pertanyent a la família dels còtids.

## Descripció

* Fa 23 cm de llargària màxima.

## Hàbitat

És un peix marí, demersal i de clima temperat que viu entre 15 i 256 m de fondària.

## Distribució geogràfica

Es troba al Pacífic nord-occidental: des de les prefectures d'Iwate i Ishikawa (el Japó) fins al nord del mar del Japó.

## Observacions

És inofensiu per als humans.

## Referències

* ↑ Swainson W., 1839. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 2. i-vi + 1-448.
* ↑ uBio (anglès)
* ↑ Temminck, C. J. & Schlegel, H., 1843. Fauna Japonica, sive descriptio animalium quae in itinere per Japoniam ... Parts 2-4: 21-72.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Nóvikov, N. P.; Sokolovski, A. S.; Sokolóvskaia, T. G.; Iàkovlev, I. M., 2002. The fishes of Primorye. Vladivostok, Far Eastern State Tech. Fish. Univ., 552 p.
* ↑ Parin, N.V., V.V. Fedorov i B.A. Sheiko, 2002. An annotated catalogue of fish-like vertebrates and fishes of the seas of Russia and adjacent countries: Part 2. Order Scorpaeniformes. J. Ichthyol. 42(Suppl.1):S60-S135.
* ↑ Fujita, T., D. Kitagawa, Y. Okuyama, Y. Ishito, T. Inada i Y. Jin, 1995. Diets of the demersal fishes on the shelf off Iwate, northern Japan Mar. Biol. 123: 219-233.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615p.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Terashima, H. i H. Ida, 1991. Karyotypes of three species of the family Cottidae (Scorpaeniformes). Jap. J. Ichthyol. 37(4):358-362.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Laurence Tubiana

Laurence Tubiana (Orà, 5 de juliol de 1951) és una economista, acadèmica i diplomàtica francesa. Va exercir com a ambaixadora de França i representant especial de la Conferència de l'ONU sobre el Canvi Climàtic 2015 a París i és reconeguda com a arquitecta clau de l'acord de París.
Tubiana va fundar i dirigir l'Institut de Desenvolupament Sostenible i Relacions Internacionals, amb seu a París, és professora de l'Institut d'Estudis Polítics de París i anteriorment ha estat assessora sènior en matèria de medi ambient de l'exprimer ministre francès Lionel Jospin. Ha estat responsable de dur a terme negociacions internacionals sobre el medi ambient per al govern francès i també ha estat membre del Consell d'Anàlisi Econòmica adscrit a l'oficina del primer ministre francès. Des del 2013 és presidenta del consell d'administració de l'Agència Francesa de Fesenvolupament. Des del 2017 és directora general de la Fundació Europea pel Clima.

## Referències

* ↑ Pellissier, Pauline. «Qui est Laurence Tubiana, chef de la délégation française à la COP21 ?» (en francès). Grazia, 30-11-2015. [Consulta: 15 desembre 2015].
* ↑ «Laurence Tubiana». Global Policy. [Consulta: 15 desembre 2015].
* ↑ «Laurence Tubiana». UNESCO. [Consulta: 15 desembre 2015].
* ↑ «Governance». The Agence Française de Développement. [Consulta: 17 juliol 2019].

## Enllaços externs

* Pàgina de Laurence Tubiana a la Fundació Europea pel Clima Arxivat 2018-09-13 a Wayback Machine. (anglès)
# Mare de Déu dels Àngels de la Petja

* No s'ha de confondre amb el Santuari de la Mare de Déu dels Àngels de la Petja..
La Mare de Déu dels Àngels de la Petja és una església parroquial de Tortosa (Baix Ebre). La planta és rectangular irregular pel que fa al conjunt de l'església, i rectangular regular la torre-campanar afegida a l'edifici. Es tracta d'un edifici situat en un solar lliure de qualsevol tipus de construcció propera. Aquest s'erigí en un punt cantoner entre el carrer Barcelona -carrer central i principal des de l'inici del raval dels Caputxins fins a la Lloma-, i el barranc de la Llet o de Sant Llàtzer. Forma part de l'Inventari del Patrimoni Arquitectònic de Catalunya.

## Descripció

Obeeix al típic model d'església d'una sola nau amb capelles laterals, obertes entre contraforts, amb teulada a doble vessant, i amb torre-campanar prismàtica rectangular -quasi de secció quadrangular- afegida al costat dret del cos de l'edifici. A l'interior, disposa de quatre capelles per cada costat sense finestres i que en alçada ocupen la meitat, més o menys, en alçada dels murs laterals, deixant, per la part superior d'aquests, el lloc lliure per situar-hi les corresponents obertures (una per cada superfície delimitada pels contraforts). A l'exterior, la façana principal és d'una gran simplicitat formal i presenta en la part central superior cinc franges verticals obertes com a finestres a la meitat superior, mentre serveixen de coronament a l'atri d'entrada.

## Història

El títol de la parròquia, l'any 1922, va passar des de l'església de la Petja (vegeu el santuari de la Mare de Déu dels Àngels de la Petja) a la capella de la Mare de Déu de la Llet (avui desapareguda i que estava situada davant de l'actual església parroquial). Però, i degut a la falta d'espai de la petita capella, ràpidament posat en evidència per l'augment de la població, es va decidir la construcció d'una nova església parroquial, la qual no prendria cos fins a principis de la dècada dels anys 60, i de la mà del servei provincial de Regiones Devastadas. La inauguració oficial es va fer al març del 1962. Posteriorment, les transformacions més notables han estat les que afectaren al presbiteri, d'acord amb les noves necessitats litúrgiques.

## Referències

* 1 2 3 4 «Mare de Déu dels Àngels de la Petja». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Oreichthys cosuatis

Oreichthys cosuatis és una espècie de peix cipriniforme de la família dels ciprínids.

## Morfologia

* Els mascles poden assolir 8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: l'Índia, Bangladesh, Tailàndia i Myanmar.

## Referències

* ↑ «Oreichthys cosuatis». Catalogue of Life. (anglès) (anglès)
* 1 2 3 FishBase (anglès)
* 1 2 Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Chandrashekhariah, H.N., M.F. Rahman i S. Lakshmi Raghavan, 2000. Status of fish fauna in Karnataka. p. 98-135. A: Ponniah, A.G. i A. Gopalakrishnan (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., l'Índia. 1, 347 p.
* ↑ Dahanukar, N., R. Raut i A. Bhat, 2004. Distribution, endemism and threat status of freshwater fishes in the Western Ghats of India. J. Biogeogr 31: 123-136.
* ↑ Doi, A., 1997. A review of taxonomic studies of cypriniform fishes in Southeast Asia. Jap. J. Ichthyol. 44(1): 1-33.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia. 775 p.
* ↑ Monkolprasit, S., S. Sontirat, S. Vimollohakarn i T. Songsirikul, 1997. Checklist of Fishes in Thailand. Office of Environmental Policy and Planning, Bangkok, Tailàndia. 353 p.
* ↑ Rahman, A.K.A., 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.
* ↑ Shaji, C.P., P.S. Easa i A. Gopalakrishnan, 2000. Freshwater fish diversity of Western Ghats. p. 33-35. A: Ponniah, A.G. i A. Gopalakrishnan. (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., Índia. 1, 347 p.
* ↑ Suvatti, C., 1981. Fishes of Thailand. Royal Institute of Thailand, Bangkok. 379 p.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Pancrudo

Pancrudo és un municipi d'Aragó situat a la província de Terol i enquadrat a la comarca de la Comunitat de Terol. Havia format part de la comunitat de Daroca i la sesma de Barrachina, tot i que ara forma part de la comarca de Terol. Està al costat del riu Pancrudo, amb el qual comparteix nom, a la serra de Lidón que forma part del Sistema Ibèric. El terme municipal de Pancrudo inclou les localitats de Cervera de Pancrudo, Cuevas de Portalrubio, Pancrudo i Portalrubio.
# Dichrostachys cinerea

Dichrostachys cinerea és una espècie de planta nativa del Vell Món, on existeix a Àfrica, l'Índia, Sud de Tailàndia, Malàisia. En el nord d'Austràlia la hi ha considerat com nativa, però pot tractar-se de D. spicata. A Amèrica va ser introduïda en el sud dels Estats Units, Cuba, L'Espanyola i en les illes franceses de Guadalupe, Antilles i Martinica. S'han descrit nou subespècies i tretze varietats.
# Hamburg Importplatz

Hamburg Kontinentaleuropas grösster Importplatz (Hamburg, el lloc d'importació més gran de la Europa continental) és una obra realitzada per César Domela en l'any 1929. Es tracta d'un fotomuntatge on apareix el port d'Hamburg, molt important a Europa i que reflexa la producció i el consum de l'época. Destaquen la circulació de mercancies amb les vies de tren, les grues i les estructures de ferro del port. S'utilitza la técnica de gelatina de plata sobre paper i té una mida de 22x23 cm.
En la imatge es troba una metàfora visual que reflexa que la ciutat mai para de créixer, utilitzan recursos com una gran varietat de edificis en vertical. La tipologia clara i concentrada també contribueix a un significat extra, la acumulació que també es veu en l'obra.
En l'época en la qual es va crear era molt habitual que els fotomuntatges tingueren més d'una funció, en aquest cas té una funció publicitaria i política. Actualment podem trobar l'obra de Domela en el Institut Valencià d'Art Modern, situat a València.

## Referències

* 1 2 3 Institut Valencià d'Art Modern. 50 obras maestras de la Colección del IVAM: 1900-1950. Rocío Robles Tardío. València: Institut Valencià d'Art Modern, 2019. ISBN 978-84-482-6416-1. OCLC 1241664690.
# Arnau Roger IV de Pallars Sobirà

Arnau Roger IV de Pallars-Mataplana i Cardona (1401 - 1451) fou comte de Pallars Sobirà i senyor d'Urtx (1442 - 1451). Fou lloctinent de Sicília.

## Família
### Antecedents familiars

Fill de Roger Bernat I de Pallars Sobirà i de Beatriu de Cardona.

### Núpcies i descendents

El 1421 es va casar amb la seva parenta Joana de Cardona. Van tenir quatre fills:
* Elionor es va casar amb João de Abranches, conde de Oliva, 1er baró de Sant Vicent de Labuerda i 1er baró de Molins de Rey.
* Margarida.
* Hug Roger III de Pallars Sobirà, comte de Pallars Sobirà.
* Joana.
Més endavant es casà en segones núpcies amb Elionor de Castellar-Sacosta.

## Biografia

Va desenvolupar el càrrec de lloctinent general de Sicília entre el 1421 i el 1423. El 1424 va morir el seu pare i el va succeir com a comte del Pallars Sobirà.
El 1433 va iniciar un llarg conflicte amb la reina Maria, ja que Arnau Roger havia intentat usurpar les rendes de la seva pròpia àvia Blanca de Foix-Castellbò. De fet estava endeutat amb diversos prestadors de Barcelona. El 1435 va mantenir una petita guerra a les terres de Pallars i de Castellbò contra el seu veí Joan I de Foix. Com a conestable d'Aragó Arnau Roger va encapçalar les tropes que rebutjaren l'intent d'invasió francesa de la Vall d'Aran el 1438.
El 1440 era un dels participants a les Corts de Lleida.

## Referències

* 1 2 3 4 5 6 7 8 9 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 61; entrada: "Arnau Roger IV de Pallars"
* ↑ Costados Bivar I - Almada-Avranches, Memória da Nação
# Tours Mercuriales

Les tours Mercuriales són dos immobles de despatxos bessons situats a Bagnolet, a Sena Saint-Denis.
Les dues torres, construïdes l'any 1975, són situades al costat del boulevard périphérique parisenc, prop de la porte de Bagnolet i duen el nom de Tour Levant i Tour Ponant (Torre Llevant i Torre Ponent).
Aquestes torres formaven part d'un vast projecte de barri de negocis de l'Est Parisenc concebut per equilibrar a l'oest el barri de La Défense. Aquest projecte va ser interromput pel primer trasbals petrolier, deixant les torres aïllades al bescanviador de l'autopista A3.
L'arquitectura de les torres està inspirada en les torres bessones del World Trade Center de New York.

## Anècdota

Alain Robert va escalar una de les torres el 1995.

## Enllaços externs

* Mercuriales.com
# Laurence Oliphant

Laurence Oliphant (Ciutat del Cap, 3 d'agost de 1829 – Twickenham, 23 de desembre de 1888) va ser un escriptor, viatger, diplomàtic i místic britànic. Se'l coneix sobretot per la seua novel·la satírical Piccadilly.

## Biografia

Laurence Oliphant era el fill únic de Sir Anthony Oliphant (1793–1859).
# Marentino

Marentino és un comune (municipi) de la ciutat metropolitana de Torí, a la regió italiana del Piemont, situat a uns 13 quilòmetres a l'est de Torí. A 1 de gener de 2019 la seva població era de 1.306 habitants.
Marentino limita amb els següents municipis: Sciolze, Moncucco Torinese, Montaldo Torinese, Arignano i Andezeno.

## Referències

* ↑ «Resident population on 1st january» (en anglès). ISTAT. [Consulta: 4 abril 2020].
# Patrons entrellaçats islàmics

Els patrons entrellaçats islàmics són patrons de línies i formes que tradicionalment han dominat l'art islàmic. Es poden dividir en dos tipus: l'arabesc, que utilitza corbes i elements basats en les plantes, i el girih, que utilitza majoritàriament formes geomètriques amb línies rectes o corbes regulars. Els dos grups es van originar a partir dels patrons entrellaçats de l'Imperi Romà d'Orient i l'art copte.
La seva propietat de recobrir el pla de forma tessel·lada amb figures de diferent complexitat i diversos patrons geomètrics ha despertat interès a Occident, no només en artesans i altres artistes incloent M. C. Escher, o en historiadors com Eva Baer, sinó també a matemàtics i físics com Peter James Lu i Paul Steinhardt, que al 2007 van afirmar que les rajoles del santuari de Darb-e Imam a Isfahan podrien generar patrons quasi-periòdics com la tessel·lació de Penrose.
Moltes de les tècniques de disseny utilitzades originàriament són desconegudes, així que alguns matemàtics han descrit formes de recrear-les, per exemple utilitzant la tècnica de polígons en contacte de Hankin.

## Exemples

* Medalló arabesc inscrit a l'Alhambra.
* Ceràmica vidriada amb patrons geomètrics islàmics entrellaçats amb estrelles de vuit puntes.
* Pati dels lleons, a l'Alhambra.
* Reixa decorativa a la mesquita de Còrdova.
* Grup de paper pintat p4, de The Grammar of Ornament (1856), fet per l'arquitecte Owen Jones
* Alcorà amb medalló geomètric de sis cercles solapats i una estrella de sis puntes.
* Ornament geomètric amb dibuix de nusos creuats a un Alcorà.
* Sostre de la tomba de Hafez.
* Bol d'ofrenes de Nishapur.

## Referències

* ↑ Kaplan, Craig S. «Islamic Star Patterns from Polygons in Contact». School of Computer Science, University of Toronto, 2005.

## Bibliografia

* Abdullahi, Yahya; Rashid Bin Embi, Mohamed. Evolució dels patrons geomètrics islàmics (en anglès). Elsevier, 2013. DOI 10.1016/j.foar.2013.03.002.
* Critchlow, Keith. Islamic Patterns: an analytical and cosmological approach (en anglès). Londres: Thames and Hudson, 1976. ISBN 0500270716.

## Vegeu també

* Girih
* Tessel·lació regular

## Enllaços externs

* Craig S. Kaplan Taprats Arxivat 2014-09-01 a Wayback Machine. pàgina amb dissenys islàmics, amb una aplicació per dibuixar figures estrellades Arxivat 2020-03-23 a Wayback Machine. d'aquest tipus.
# Arnau Roger III de Pallars Sobirà

Arnau Roger de Pallars-Mataplana i Cruïlles (1347 - 1369) fou comte de Pallars Sobirà i senyor d'Urtx (1366 - 1369).

## Antecedents familiars

Fill d'Hug Roger I de Pallars Sobirà i de Geralda de Cruïlles.

## Núpcies i descendents

El 1363 es va casar amb Beatriu de Requesens. No van tenir descendència.

## Referències

* ↑ «Arnau Roger III de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
# La Llorona

«La Llorona» té aquests significats:
# Pastor lapó

El Gos pastor lapó (Lapinporokoira) és una raça de gos originària de Finlàndia, amb un estàndard definit en 1967. És un dels tres Lapphund, races desenvolupades a partir d'un tipus de gos utilitzat pel poble lapó per cuidar i protegir els seus rens, i es pot entrenar per la competició.

## Aparença

El Lapinporokoira té una mida mitjana i un mantell doble. Les orelles són triangulars i sempre estan erectes, el seu color és negre, gris fosc o marró amb una petita ombra blanca al cap i parts baixes del cos, amb algunes marques blanques. És més llarg que alt, amb una alçada d'uns 51 cm per a les femelles i 46 cm per als mascles. La diferència per sexes és clara.

## Temperament

Es tracta d'una raça calmada, amigable i dòcil, però també molt enèrgica, necessiten molt exercici. El seu temperament pot variar per individus.

## FCI

El Lapinporokoira es reconeix sota la batuta de la secció finlandesa de la Fédération Cynologique Internationale com la raça número 284, en el Grup 5, gossos de tipus Spitz, Secció 3 Gossos nòrdics .

## Vegeu també

* Pastor lapó de Suècia

## Referències

* ↑ «Breed History» (en anglès). The Lapphund Club of Finland. [Consulta: 11 febrer 2013].
* ↑ Hartnagle-Taylor and Taylor, Jeanne Joy, and Ty [2010]. Stockdog Savvy (en anglès). Alpine Publications. ISBN # 978-157779-106-5.
* ↑ Jackson, Toni. Finnish Lapphund Comprehensive Owner's Guide (en anglès). Kennel Club Books, 2003, p.11-14. ISBN 1-59378-374-4.

## Enllaços externs

* Lapinporokoira information
# PTT Pattaya Open 2011

El Torneig de Pattaya 2011, també conegut com a PTT Pattaya Open 2011, és un esdeveniment de tennis femení sobre pista dura que pertany als International tournaments de la WTA. La 20a edició del torneig es va celebrar entre el 6 i el 13 de febrer de 2011 al Dusit Thani Hotel de Pattaya, Tailàndia.
La parella italiana formada per Sara Errani i Roberta Vinci va aconseguir el segon títol de la temporada.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | V. Zvonariova | 6 | 7 | |
| Q | N. Wannasuk | 1 | 5 | | 1 | V. Zvonariova | 6 | 4 | 6 |
| | E. Baltacha | 6 | 1 | 4 | 6 | S. Peng | 4 | 6 | 4 |
| 6 | S. Peng | 2 | 6 | 6 | | | | | | 1 | V. Zvonariova | 6$^3$ | 4 |
| 4 | D. Hantuchová | 7 | 6 | | | | | | | 4 | D. Hantuchová | 7 | 6 |
| | K. Date Krumm | 6$^3$ | 3 | | 4 | D. Hantuchová | 6 | 6 | | | | | |
| | C. Scheepers | 2 | 4 | | | A. Amanmuradova | 2 | 0 | | | | | |
| | A. Amanmuradova | 6 | 6 | | | | | | | | | | | 4 | D. Hantuchová | 6 | 6 |
| 8 | S. Errani | 2 | 7 | 6 | | | | | | | | | | 8 | S. Errani | 0 | 2 |
| | A. Morita | 6 | 5 | 2 | 8 | S. Errani | 2 | 6 | 6 | | | | |
| Q | G. Voskobóieva | 1 | 7 | 6 | Q | G. Voskobóieva | 6 | 3 | 2 | | | | |
| 3 | M. Kirilenko | 6 | 5 | 4 | | | | | | 8 | S. Errani | 6 | 6 |
| 5 | R. Vinci | 7 | 6 | | | | | | | 5 | R. Vinci | 1 | 4 |
| | S. Zhang | 5 | 1 | | 5 | R. Vinci | 7 | 6 | | | | | |
| | J. Craybas | 6 | 1 | 5 | 2 | A. Ivanović | 5 | 3 | |
| 2 | A. Ivanović | 4 | 6 | 7 | | | | | |

## Quadre doble femení

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Sara Errani Roberta Vinci | 7 | 7 | |
| | Alberta Brianti Shuai Zhang | 6$^7$ | 5 | | 1 | Sara Errani Roberta Vinci | 6 | 6 | |
| 4 | Kai-chen Chang Sania Mirza | 6 | 6 | | 4 | Kai-chen Chang Sania Mirza | 3 | 3 | |
| | Kimiko Date Krumm Romina Oprandi | 1 | 2 | | | | | | | 1 | Sara Errani Roberta Vinci | 3 | 6 | [10] |
| | Shengnan Sun Jie Zheng | 6⁹ | 6 | [10] | | | | | | | Shengnan Sun Jie Zheng | 6 | 3 | [5] |
| 3 | Jill Craybas Tamarine Tanasugarn | 7 | 2 | [4] | | Shengnan Sun Jie Zheng | 6 | 3 | [10] |
| Alt | Hao-ching Chan Yung-jan Chan | 7 | 6 | | | Hao-ching Chan Yung-jan Chan | 2 | 6 | [4] |
| 2 | Akgul Amanmuradova Renata Voráčová | 6$^3$ | 3 | | | | | | |
Pattaya :
1991
1992
1993
1994
1995
1996
1997
1998
1999
2000
2001
2002
2003
2005
2006
2007
2008
2009
2010
2011
2012
2013
2014
2015 :
Sony Ericsson WTA Tour 2011
< 2010
2012 > :
WTA Tour Championships, Istanbul  · WTA Tournament of Champions, Bali :
# Halsey

«Halsey» té aquests significats:
* Halsey (Nebraska), població dels Estats Units a l'estat de Nebraska
* Halsey (Oregon), població dels Estats Units a l'estat d'Oregon
* Halsey (cantant) (1994), cantant i compositora americana
* Simon Halsey (Londres, 1958), director de cor anglès i director del Cor Simfònic de la Ciutat de Birmingham des de 1983
# La Lloreda (Cardona)

La Lloreda és una masia situada al municipi de Cardona, a la comarca catalana del Bages. Es troba a la vora de la rasa de la Creu de les Llaceres.
# Treball

«Treball» té aquests significats:
* Economia:
** Treball (economia), un dels factors de producció en l'economia clàssica.
* Física:
** Treball (física), en la mecànica newtoniana, és una mesura d'energia.
** Treball elèctric, treball en un camp elèctric.
** Treball (termodinàmica), treball en termodinàmica.
* Política:
** Treball (PSUC) publicació periòdica del PSUC i posteriorment d'ICV.
Viccionari